Diari Oficial de la Generalitat Valenciana


Sumari del DOGV 8660, del 21-10-2019 (2019/9313)

RESOLUCIÓ de 26 de setembre de 2019, de la Universitat d'Alacant, per la qual es disposa la publicació de la modificació de l'oferta d'ocupació pública per a l'any 2017 del personal funcionari d'administració i serveis.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8660

Data del DOGV
:   21-10-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/9313


Data del document
:   26-09-2019

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 26 de setembre de 2019, de la Universitat d'Alacant, per la qual es disposa la publicació de la modificació de l'oferta d'ocupació pública per a l'any 2017 del personal funcionari d'administració i serveis. [2019/9313]  
En virtut del que es disposa en la Llei 3/2017, de 27 de juny, de pressupostos generals de l'Estat per a l'any 2017, i en l'article 70 de l'Estatut Bàsic de l'Empleat Públic, el text refós del qual va ser aprovat pel Reial decret legislatiu 5/2015, de 30 d'octubre, i en l'article 46 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, referit a l'oferta d'ocupació pública, aquesta universitat va acordar, per la Resolució de 27 d'octubre de 2017, modificada per les resolucions de 21 de juliol i de 31 d'octubre de 2018 (correcció d'errors d'aquesta última resolució publicada en el DOGV de 19.11.2018), la publicació de l'oferta d'ocupació pública per a l'any 2017, de places de personal funcionari d'administració i serveis, aprovada pels acords del Consell de Govern de la Universitat d'Alacant de 26 d'octubre de 2017, 20 de juliol i 30 d'octubre de 2018, i publicades en el Diari Oficial de la Generalitat Valenciana (DOGV) d'1 de desembre de 2017, 26 de juliol i 16 de novembre de 2018 respectivament.  
  
Detectat error en la denominació de l'escala de pertinença d'una de les places incloses en aquesta oferta d'ocupació, el Consell de Govern de la Universitat d'Alacant, en la sessió celebrada el dia 25 de setembre de 2019, ha acordat modificar-la quant a la distribució del nombre de places en les escales d'oficial especialista i operador.  
Fent ús de les competències conferides pels Estatuts de la Universitat d'Alacant, aprovats pel Decret 25/2012, de 3 de febrer, del Consell de la Generalitat Valenciana, i de les que provenen dels articles 20 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril, aquest rectorat resol:  
  
Publicar en el Diari Oficial de la Generalitat Valenciana l'actualització del detall de l'oferta d'ocupació pública per a l'any 2017, referida a personal funcionari d'administració i serveis, que figura com a annex a aquesta resolució, segons disposa la Llei de pressupostos generals de l'Estat per al 2017.  
  
Contra aquesta resolució, que esgota la via administrativa, podrà interposar-se un recurs contenciós administratiu davant del jutjat contenciós administratiu d'Alacant competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques; 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, podrà interposar-se un recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 26 de setembre de 2019.- El rector: Manuel Palomar Sanz.